15. 5. PETAK

**MAT** – Pisano dijeljenje (34 453 : 28), **udžb. str. 122**, riješi ZNAM, zatim pročitaj zadatak i njegovo rješenje. U bilježnicu napiši naslov i **prepiši tablicu mjesnih vrijednosti i kraći postupak.** Pogledaj VIDEO za današnji dan na početku naše stranice da lakše usvojiš gradivo. Zatim riješi u bilježnicu:

1. 60 620 : 35 = 34 453 : 28 =

23 275 : 95 = PAZI, ovdje moraš dijeliti sa 232!

**DZ – udžb. str. 123** – 1. 2. 3. i 5. zadatak.

**HJ** – Pročitaj još jednom bajku „Djevojčica zlatnog osmijeha“pa riješi **RB str. 130** **– 2. i 3. zadatak**. Ponovit ćemo pisanje upravnog govora, umjesto crtica pišeš navodnike, prisjeti se, ako je potrebno pogledaj u udžb. str. 131.

Na kraju svojim ukućanima prepričaj bajku prema redoslijedu događaja!

**LK** – Pošto pričamo o tuzi i sreći djevojčice, naslikajte tugu i radost kromatsko – akromatskim kontrastom – temperama, ako nemaš vodenim boj. ili bojicama.

Kromatske boje (šarene) su boje koje vidimo u dugi, odnosno tople i hladne boje.

Akromatske (nešarene boje) – crna, siva i bijela. Cijeli papir treba biti naslikan.

Sliku imate vremena poslati do sljedećeg četvrtka.

**SR** - Kao što obilježavamo Majčin dan, tako se danas obilježava Dan obitelji. U obitelji žive osobe koje vam pružaju sigurnost, ljubav, toplinu, zaštitu, dom. Razmislite što vama znači vaša obitelj, kako se jedni prema drugima ponašate, pomažete li si, možete li vi pomoći nekome od njih? Razgovarajte o tome.

Sretno u radu i ugodan vikend!

Voli vas učiteljica Mirjana.

DALJE za TATJANU I ŠIMUNA!

ZA TATJANU i ŠIMUNA!

UDŽBENIK str. 119

1. 768 : 32 = 24

-64

128

-128

0 GOVORIŠ: 76 podijeljeno sa 32 (koliko puta ide 32 u 76?) 2 puta. Vraćaš se i množiš: 2 puta 2 je 4 i 2 puta 3 je 6.

76 manje 64 je 12. To je ostalo i dopisuješ 8. Sada imaš 128 podijeljeno s 32 ( pitaš se 12 : 3 je 4) i napišeš u rezultat 4. Opet natrag množiš.

4 puta 2 je 8 i napišeš 8 ispod 8. 4 puta 3 je 12 i napišeš 12 ispod 12.

Na kraju oduzimaš 128 – 128 = 0

910 : 35 = 26

-70

210

-210

0

925 : 37 = 25

-74

185

-185

0

Tatjana, Šimun najprije dijeliš dvoznamenkasti broj, pa se vraćaš i MNOŽIŠ.

Zatim ODUZIMAŠ I DOPISUJEŠ sljedeću znamenku. Taj broj opet DIJELIŠ kao na početku.